cyanic-selkie/wikianc huggingface dataset:
நெடுஞ்செழியன், தலையாலங்கானத்துச் செருவென்ற பாண்டியன்
பாடிய புலவர் பட்டியல்
இவனை ஆகிய புலவர்கள் பாடியுள்ளனர்.
வெளி இணைப்புகள்
பகுப்பு:சங்ககாலப் பாண்டியர் பகுப்பு:சேரர் போர்கள் பகுப்பு:அதியர் போர்கள்
கிபைர் மாவட்டம்
கிபைர் மாவட்டம், இந்திய மாநிலமான நாகாலாந்தின் மாவட்டங்களில் ஒன்று. இதன் தலைமையகம் கிபைரில் உள்ளது.
மக்கள் தொகை
இந்த மாவட்டத்தில் 74,033 மக்கள் வசிப்பதாக 2011ஆம் ஆண்டில் எடுக்கப்பட்ட இந்திய மக்கள் தொகை கணக்கெடுப்பில் தெரியவந்துள்ளது.
அரசியல்
இந்த மாவட்டம் நாகாலாந்து மக்களவைத் தொகுதிக்கு உட்பட்டது. .
பத்தல அள்ளி
மக்கள் வகைப்பாடு
2011 ஆண்டைய மக்கள் கணக்கெடுப்பின்படி இந்த ஊரில் 642 குடும்பங்கள் உள்ளன. ஊரின் மொத்த மக்கள் தொகை 2,622 ஆகும். இதில் 1,285 ஆண்களும் 1,337 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
இந்திய லினக்சு பயனர் குழுமம், சென்னை
இந்திய லினக்சு பயனர் குழுமம், சென்னை (Indian Linux Users Group, Chennai-ILUGC) ஒரு லினக்ஸ் பயனர் குழுமம் ஆகும். இது இந்தியா லினக்ஸ் பயனர் குழுமத்தின் சென்னை பிரிவாகும்.
வரலாறு
இது 1997ல் தொடங்கப்பட்டது. இது முனைவர் பிரபு ராமச்சந்திரன், அருண் மற்றும் நண்பர்களின் துணையுடன் தொடங்கப்பட்டது. அதன் பின்னர் இந்திய தொழில்நுட்பக் கழகம் சென்னையின் விண்வெளி துறையில் பணிபுரியும் முனைவர் ஸ்ரீராம் ஆதரவுடன் நடைபெற்று வருகிறது. ஒவ்வொரு மாதமும் இரண்டாவது சனிக்கிழமை தோறும் குனு / லினக்ஸ், பேர்ல், பைதான், பி எச் பி, ஃப்ரீ, டிசிபி, ஐபி, குனு , பிஎஸ்டி உள்ளிட்ட தொடர்பான தலைப்புகளில் தொழில்நுட்பப் பேச்சுகள் நடைபெறுகின்றன.
பங்களிப்புகள்
பல கருத்தரங்குகள், விருந்தினர் விரிவுரைகள் பல்வேறு கல்லூரிகளில் இந்திய லின்க்சு பயனர் குழுமத்தின் உறுப்பினர்கள் செய்து வருகின்றனர்.
உசாத்துணைகள்
பகுப்பு:லினக்சு பயனர் குழுக்கள்
வரலாற்று மொழியியல்
வரலாற்று மொழியியல் என்பது, மொழிகளில் ஏற்படும் மாற்றங்கள் பற்றிய ஆய்வாகும். இது நான்கு முக்கியமான அம்சங்களைக் கொண்டுள்ளது. இவை:
தற்கால வரலாற்று மொழியியல், 18 ஆம் நூற்றாண்டின் இறுதிப் பகுதியில், மிகப் பழங்காலத்திலிருந்தே, பண்டைய நூல்களையும் ஆவணங்களையும் ஆயும் துறையான மொழிநூலில் (philology) இருந்து உருவம் பெறத் தொடங்கியது.
வரலாற்று மொழியியல் முதலில் உள் மீளுருவாக்கம், ஒப்பீட்டு முறை ஆகியவற்றைப் பயன்படுத்தி, மொழிக் குடும்பங்களை உருவாக்குவதிலும், முன்-வரலாற்று மொழிகளை மீளுருவாக்கம் செய்வதிலும், கவனம் செலுத்தியது. இவற்றின் ஆய்வுகள் பெரும்பாலும் பரவலாக அறியப்பட்ட இந்தோ ஐரோப்பிய மொழிகள் பற்றியே அமைந்திருந்தன. இம்மொழிகள் பல நீண்ட எழுதப்பட்ட வரலாறுகளைக் கொண்ட மொழிகளாகும். அதன் பின்னர், குறிப்பிடத்தக்க அளவில், ஒப்பீட்டு மொழியியல் ஆய்வுகள் உலகின் பல்வேறு மொழிகள் தொடர்பிலும் நடத்தப்பட்டுள்ளன. தற்காலத்தில் ஒப்பீட்டு மொழியியல், பரந்த வரலாற்று மொழியியலின் ஒரு பகுதியாகவே உள்ளது.
பகுப்பு:மொழியியல்
செனாய் நகர் மெற்றோ நிலையம்
செனாய் நகர் மெற்றோ நிலையம் சென்னை மெற்றோவின் 2வது வரிசையில் உள்ள ஒரு மெற்றோ இரயில் நிலையமாகும். சென்னை மெற்றோ, சென்னை மத்திய மெற்றோ நிலையம்-பரங்கிமலை தொடருந்து நிலையம் வரிசையில், தாழ்வாரம் IIஇல் உள்ள நிலத்தடி நிலையமாகும். இந்த நிலையம் 14 மே 2017 அன்று திறக்கப்பட்டது. இந்த நிலையம் செனாய் நகர் மற்றும் அமைந்தகரை பகுதிகளுக்குச் சேவை செய்யும்.
நிலையம்
இந்த நிலையத்தில் நான்கு நுழைவு மற்றும் வெளியேறும் வாயில்கள் உள்ளன.
வசதிகள்
செனாய் நகர் மெற்றோ நிலையத்தில் உள்ள ஏடிஎம்களின் பட்டியல்
மாங்காயூத்து கிராம அலுவலர் பிரிவு
243 K இலக்கம் உடைய மாங்காயூத்து கிராம அலுவலர் பிரிவு  (Mangayuthu) திருகோணமலை பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 0 குடும்பத்தைச் சேர்ந்த 0 அங்கத்தவர்கள் வசித்து வருகின்றனர்.
உசாத்துணைகள்
பகுப்பு:கிராம அலுவலர் பிரிவு (திருகோணமலை)‎
ஜான் கிரீன்வூட் (துடுப்பாட்டக்காரர் பிறப்பு 1851)
ஜான் கிரீன்வூட்   John Greenwood , பிறப்பு: மார்ச்சு 10, 1851, இறப்பு: ஆகத்து 31 1935),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1874 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் கிரீன்வூட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 19, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1851 பிறப்புகள் பகுப்பு:1935 இறப்புகள்
வெளிவயல் ஊராட்சி
வெளிவயல் ஊராட்சி (Velivayal Gram Panchayat), தமிழ்நாட்டின் புதுக்கோட்டை மாவட்டத்தில் உள்ள ஆவுடையார் கோயில் வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1374 ஆகும். இவர்களில் பெண்கள் 713 பேரும் ஆண்கள் 661 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருநீற்றுப்பச்சை
திருநீற்றுப்பச்சை, கரந்தை அல்லது துன்னூத்துப் பச்சிலை (Basil; தாவரவியல் பெயர்: Ocimum basilicum) வீடுகளில் வளர்க்கப்படும் மூலிகையாகும். இந்த மூலிகை, பேசில் என்ற பெயரில் உலகம் முழுவதும் பிரபலம் அடைந்துவருகிறது. இந்தியாவில் கைமருந்தாகவும், தென்கிழக்கு ஆசியநாடுகளில் உணவிலும் மிகுதியாகப் பயன்படுத்தப்படுகிறது.
பெயர்கள்
திருநீற்றுப்பச்சைக்கு உருத்திரச்சடை, பச்சை சப்ஜா, விபூதிபச்சிலை, பச்சபத்திரி, திருநீத்துப்பத்திரி போன்ற வேறு பெயர்கள் உள்ளன. முற்காலங்களில் சில பகுதிகளில், திருநீறு தயாரிப்பில் இதன் சாம்பல் சேர்க்கப்பட்டதால் ‘திருநீற்றுப்’பச்சிலை எனும் பெயர் உருவாகியிருக்கலாம்.
அடையாளம்
நல்ல வாசம் மிகுந்தது இந்தச் செடி. பூக்கள் வெள்ளை கலந்த ஊதா நிறத்தில் இருக்கும்.
வளர்க்கும் முறை
இதன் விதைகளையிட்டு இனப்பெருக்கம் செய்யலாம். மழைக்காலத்தில் விதைப்பது நல்ல பலனைத் தரும்.
லினக்சு பயனர் குழுமம்
லினக்சு பயனர் குழுமம்  அல்லது லினக்ஸ் பயனர்கள் குழுமம் (LUG) அல்லது குனு/லினக்ஸ் பயனர் குழு (glug) லினக்ஸ் பயனர்களுக்கு, குறிப்பாக அனுபவமற்ற லினக்ஸ் பயனர்களுக்கு ஆதரவு மற்றும் கல்வி வழங்கும் ஒரு லாப நோக்கமற்ற, தனியார் அமைப்பு.
பொதுவான செயல்பாடுகள்
பகுப்பு:லினக்சு
திருப்பாலைத்துறை பாலைவனநாதர் கோயில்
அமைப்பு
ராஜகோபுரத்தைக் கடந்து உள்ளே செல்லும்போது பலிபீடம், நந்தி உள்ளது. ராஜகோபுரத்தின் வலப்புறம் விநாயகரும், இடப்புறம் முருகனும் உள்ளனர். கோயிலின் வலப்புறத்தில் அம்மன் சன்னதி உள்ளது. சன்னதியின் முன்புறம் விநாயகர் உள்ளார். எதிரே நந்தி உள்ளது. அடுத்துள்ள கோபுரத்தை அடுத்துள்ள திருச்சுற்றில் நால்வர், விநாயகர், வள்ளி தெய்வானையுடன் கூடிய சுப்பிரமணியர், வசிஷ்டர் பூசித்த லிங்கம், ராமலிங்கம், மகாலட்சுமி, மலையத்துவன் பூசித்த லிங்கம், 63 நாயன்மார்கள் உள்ளனர். மண்டபத்தில் நடராஜர் சன்னதியும் நவக்கிரக சன்னதியும் உள்ளன. மூலவர் கருவறைக்கு முன்பாக நந்தி, பலிபீடம் காணப்படுகிறது. கருவறை கோஷ்டத்தில் தட்சிணாமூர்த்தி, அடிமுடி காணா அண்ணல், பிரம்மா ஆகியோர் உள்ளனர். திருச்சுற்றில் சண்டிகேஸ்வரர் சன்னதி உள்ளது.
இறைவன், இறைவி
இத்தலத்து இறைவன் பாலைவனநாதர், இறைவி தவளவெண்ணகையாள்.
பாடியோர்
இத்தலத்தைப் பற்றி திருநாவுக்கரசர் பாடியுள்ளார்.
சப்தஸ்தானம்
திருநல்லூர் சப்தஸ்தானத்தில் இடம் பெறும் ஏழுர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம், திருப்பாலைத்துறை ஆகிய தலங்களாகும்.
கோவிந்த தீட்சிதர்
திருப்பாலைத்துறை கோயில் கோபுரம், திருப்பாலைத்துறை நெற்சேமிப்புக்கிடங்கு தீட்சிதரின் முயற்சியில் கட்டப்பட்டவையாகும்.
படத்தொகுப்பு
பகுப்பு:தேவாரம் பாடல் பெற்ற சிவன் கோயில்கள் பகுப்பு:தஞ்சாவூர் மாவட்டத்திலுள்ள சிவன் கோயில்கள்
பசவான் சிங் (சின்கா)
பசவான் சிங் (Basawon Singh) அல்லது பசவோன் சின்கா என்றும் அழைக்கப்படுகின்ற, (இறப்பு:1989 ஏப்ரல் 7) இவர் ஓர் இந்திய சுதந்திர ஆர்வலரும் மற்றும் வாடுகின்ற, தொழில்துறை தொழிலாளர்கள் மற்றும் விவசாய தொழிலாளர்களின் உரிமைகளுக்காக ஒரு போராடுபவராகவும் இருந்தார். சுதந்திரத்திற்கான போராட்டத்தின் காரணமாக இவர் பிரிட்டிசு இந்தியாவின் சிறைகளில் மொத்தம் 18 1/2 ஆண்டுகள் கழித்தார். மேலும் இவர் ஜனநாயக சோசலிசத்திற்கு உறுதியளித்தார். யோகேந்திர சுக்லாவுடன், பீகாரில் காங்கிரஸ் சோசலிச கட்சியின் நிறுவன உறுப்பினராக இருந்தார். இவர் மிகவும் உயரமானவர் என்பதால் இவரது புரட்சிகர சகாக்கள் மற்றும் நண்பர்கள் மத்தியில் லம்பாட் என்று அழைக்கப்பட்டார்.
ஆரம்ப கால வாழ்க்கை
பசவான் சிங் 1909 மார்ச் 23 அன்று ஹாஜிப்பூரில் உள்ள ஜமல்பூரில் (சுபாய்) ஒரு சிறு விவசாயியின் குடும்பத்தில் பிறந்தார். ஒரே மகனான இவர், தனது எட்டு வயதில் தந்தையை இழந்தார். தனது பத்து வயதில் மகாத்மா காந்தியைப் பார்க்கவும் அவரது பேச்சைக் கேட்கவும் ஹாஜிபூருக்குச் சென்றார். ஒரு சிறந்த மாணவரான் இவர் தொடக்க மற்றும் நடுநிலைப் பள்ளிகளில் உதவித்தொகையை பெற்ரு படித்தார். அதன்பிறகு திகி உயர்நிலைப் பள்ளியில் சேர்ந்தார். தனது உணவுக்கும் மற்றும் உறைவிடத்திற்காகவும் சிறுவர்களுக்கு கற்பித்தல் பணியில் ஈடுபட்டார். இவரது மற்ற பள்ளி செலவுகளைச் சமாளிக்க இவரது தாயார் ஒவ்வொரு மாதமும் இரண்டு ரூபாய்க்கு ஒரு மூங்கிலை விற்று இவருக்கு அனுப்பினார். சிங் 1926 ஆம் ஆண்டில் உயர் முதல் பிரிவுடன் மெட்ரிகுலேசன் தேர்வில் தேர்ச்சி பெற்றார். பின்னர், ஜிபிபி கல்லூரியில் படிப்பைத் தொடங்கினார்.
புரட்சிகர நடவடிக்கைகள்
பள்ளியின் கடைசி இரண்டு ஆண்டுகளில் சிங் புரட்சியாளர்களுடன் நெருங்கிய தொடர்பு கொண்டிருந்தார். இந்துஸ்தான் சோசலிச குடியரசு அமைப்பின் தலைவரான யோகேந்திர சுக்லா இவரது வழிகாட்டியாக இருந்தார். 1925 ஆம் ஆண்டில் அந்த அமைப்பில் சேர்ந்தவுடன், இவரது கல்லூரி வாழ்க்கை முடிவுக்கு வந்தது. பின்னர், இவர் பாட்னாவில் உள்ள சதகத் ஆசிரமத்தில் பீகார் வித்யாபீடத்துடன் தொடர்பு கொண்டார். அங்கு இவர் ஒரு சிறிய குழு இளைஞர்களுடன் தீவிர இராணுவப் பயிற்சியை மேற்கொண்டார்.
லாகூர் சதி வழக்குக்குப் பின்னர் 1929 இல் சிங் தலைமறைவாகிவிட்டார். பூசாவல், ககோரி, திருகத் மற்றும் தெலுவா சதி வழக்குகளிலிலும் இவர் மீது குற்றம் சாட்டப்பட்டது. இவர் சந்திரசேகர் ஆசாத் மற்றும் கேசவ் சந்திர சக்ரவர்த்தியுடன் இயக்கத்தை மேற்கொண்டார். இவருக்கு ஏழு ஆண்டுகள் சிறைத்தண்டனை விதிக்கப்பட்டது. ஆனால் மூன்று நாட்களுக்குப் பிறகு 1930 சூனில் பாங்கிபூர் மத்திய சிறையில் இருந்து தப்பினார். இவர் மீண்டும் கைது செய்யப்பட்டு பாகல்பூர் மத்திய சிறைக்கு அனுப்பப்பட்டார்.
பாகல்பூரில் இருந்தபோது, சிறையில் நிலவும் மனிதாபிமானமற்ற நிலைமைகளை எதிர்த்து சிங் உண்ணாவிரதன் மேற்கொண்டார். நோன்பின் 12 வது நாளில் இவர் கயா மத்திய சிறைக்கு மாற்றப்பட்டு தனிமைச் சிறையில் அடைக்கப்பட்டார். பின்னர், இவர் சிறை மருத்துவமனைக்கு மாற்றப்பட்டார். இவருக்கு கட்டாயமாக உணவளிப்பதற்கான அனைத்து முயற்சிகளும் தோல்வியடைந்தன. அப்போதைய பீகார் அமைச்சராக இருந்த சர் கணேஷ் தத், சிங்கின் தாயார் தௌலத் கெர் என்பவரிடம், இவரது நோன்பை கைவிடுமாறு கேட்டுக் கொண்டார். இவரது தாயார், உண்ணாவிரதத்தின் 50 வது நாளில், இவரைச் சந்தித்து இவரை ஆசீர்வதித்தார்.
இவர் இறக்க நேரிட்டால் இவரது உடலைப் பெற மக்கள் சிறை வாசலில் தினமும் காத்திருந்தனர். சிறையில் உள்ள அனைத்து அரசியல் கைதிகளும் கடந்த சில நாட்களாக இவருடன் ஒற்றுமையுடன் உண்ணாவிரதம் இருந்தனர். ஆனால் 58 வது நாளில் இவரது கோரிக்கைகள் நிறைவேற்றப்பட்டதாக காந்தியால் தெரிவிக்கப்பட்ட பின்னர் இவர் உண்ணாவிரதத்தை முறித்துக் கொண்டார். உடல்நிலை சரியில்லாததால் இவர் 1936 சூன் மாதம் சிறையில் இருந்து விடுவிக்கப்பட்டார். இவரது இயக்கத்தை தடை செய்ய முயன்ற்போது, இவர் கட்டுப்பாடுகளை மீறியதால் மீண்டும் கைது செய்யப்பட்டார்.
சிங் தனது சிறைவாசத்தின் போது வரலாறு, புவியியல், அரசியல் அறிவியல், தத்துவம், சமூக அறிவியல் மற்றும் இயற்கை அறிவியல் போன்ற பாடங்களைப் படித்தார். இவருக்கு புகைப்பட ஆர்வமும் இருந்தது.
அரசியல் மற்றும் தொழிற்சங்கப் பணிகள்
சிங் 1936 முதல் 1989 இல் தான் இறக்கும் வரை தொழிற்சங்க இயக்கத்தில் தீவிரமாக இருந்தார். 1936 திசம்பரில் காங்கிரச் சோசலிச கட்சியில் சேர்ந்த இவர் அதன் தொழிலாளர் செயலாளராக நியமிக்கப்பட்டார். பீகார் நிலக்கரி வயல்கள், சர்க்கரை ஆலைகள், மைக்கா சுரங்கங்கள் மற்றும் இரயில்வேயி போன்றவற்றில் தொழிற்சங்கங்களை நிறுவினார். இவர் 1937 ஆம் ஆண்டில் ஜப்லா தொழிலாளர் தொழிற்சங்கத்தை ஏற்படுத்தினார்.
சுதந்திர இந்தியாவில்
இவர் சோசலிசக் கட்சியின் தேசிய நிர்வாக உறுப்பினராக இருந்தார். சோசலிசவாதிகளுடன் இணைந்த ஆறு தேசிய கூட்டமைப்புகளில் ஒன்றான இந்து தொழிலாளர் சங்கத்தின் நிறுவனர் ஆவார். தொழிலாளர்களின் உரிமைகளுக்காக போராடி 1965 ல் கோமியா வேலைநிறுத்தத்திற்காக இவர் கைது செய்யப்பட்டார்.
1977 ஆம் ஆண்டில் இவர் தெக்ரி-ஆன்-சோன் தொகுதியிலிருந்து தேர்ந்தெடுக்கப்பட்டார். மாநிலத்தின் ஜனதா கட்சி அரசாங்கத்தில் தொழிலாளர், திட்டமிடல் மற்றும் தொழில்துறை அமைச்சரவை அமைச்சரானார். இவர் 1989 ஏப்ரல் 7, அன்று இறந்தார்.
வெளிநாடு பயணம்
பசவோன் சிங் பரந்த அறிவைக் கொண்டிருந்தார். மேலும் இந்திய சுதந்திர இயக்க ஆர்வலர்கள் மத்தியில் புலமைப்பரிசிலுக்கு பெயர் பெற்றவர். இவர் பல்வேறு சந்தர்ப்பங்களில் நாட்டை பிரதிநிதித்துவப்படுத்தினார். முதல்முறையாக இவர் 1950இல் யங்கோனுக்கு சென்றார். 1951 இல், யாங்கோனில் நடைபெற்ற முதல் ஆசிய சோசலிச மாநாட்டிற்கு இவர் ஒரு பிரதிநிதியாக இருந்தார். 1954 ஆம் ஆண்டில், இவர் சீனாவுக்குச் சென்றார். மே தின கொண்டாட்டத்தில் பங்கேற்க இந்திய தூதுக்குழுவை வழிநடத்தினார். 1956 ஆம் ஆண்டில், தோமியில் நடந்த ஜப்பான் தொழிற்சங்கத்தின் ஆண்டு மாநாட்டில் இவர் இந்து தொழிலாளர் சங்கத்தை பிரதிநிதித்துவப்படுத்தினார். அதே ஆண்டில், இவர் சோவியத் ஒன்றியத்துக்குச் சென்று, மே தின கொண்டாட்டத்தில் பங்கேற்க இந்திய தூதுக்குழுவை வழிநடத்தினார். தொழில்துறை தொழிலாளர் அமைப்பின் அமெரிக்க தொழிலாளர் காங்கிரசின் கூட்டமைப்பின் அழைப்பின் பேரில் இவர் 1984 இல் அமெரிக்காவிற்கு சென்று வந்தார்.
மனைவி
இவரது மனைவி கமலா சின்கா ஜன சங்க நிறுவனரும்,இந்திய அரசியல்வாதி மற்றும் இராஜதந்திரியுமான சியாமா பிரசாத் முகர்ஜி என்பவரின் பேத்தியாவார். கமலா 1990 முதல் 2000 வரை இருமுறை மாநிலங்களவைக்கு நியமிக்கப்பட்டார். பின்னர் சுரிநாம் மற்றும் பார்படோசின் தூதராக பணியாற்றினார். ஐ.கே. குஜ்ராலின் அமைச்சரவையில் வெளிவிவகாரங்களுக்கான முதல் பெண் மத்திய வெளியுறவு அமைச்சராகவும் இருந்தார்..
அங்கீகாரம்
2000 மார்ச் 23 அன்று இந்திய அரசு இவரது நினைவாக அஞ்சல் முத்திரையை வெளியிட்டது. பீகாரில் ஹாஜிபூர் நகரில் பசவோன் சிங் உட்புற விளையாட்டு அரங்கம் ஒன்று ஏற்படுத்தப்பட்டுள்ளது.
இரண்டாம் நிலை
பகுப்பு:இந்தியப் புரட்சியாளர்கள் பகுப்பு:1989 இறப்புகள் பகுப்பு:1909 பிறப்புகள்
தேசிய நெடுஞ்சாலை 150ஈ (இந்தியா)
தேசிய நெடுஞ்சாலை 150ஈ (National Highway 150E (India)) என்பது இந்தியாவின் குல்பர்காவிலிருந்து தொடங்கி சோலாப்பூரில் முடிவடையும் ஒரு தேசிய நெடுஞ்சாலை ஆகும். இது கருநாடகம் மற்றும் மகாராட்டிர மாநிலங்களை இணைக்கும் தேசிய நெடுஞ்சாலையாகும். இதன் மொத்த நீளம் 105 கி. மீ. ஆகும்.
மேற்கோள்கள்
பகுப்பு:இந்திய தேசிய நெடுஞ்சாலைகள்
பசுவப்பட்டி செல்லாண்டியம்மன் கோயில்
பசுவப்பட்டி செல்லாண்டியம்மன் கோயில் தமிழ்நாட்டில் கரூர் மாவட்டம், பசுவப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சத்தியமங்கலம்
சத்தியமங்கலம் என்ற பெயரில் உள்ள கட்டுரைகள்:
வெள்ளை மனசு
வெள்ளை மனசு என்பது சித்ராலயா கோபு இயக்கிய தமிழ்த் திரைப்படம். இதில் ஒய்.ஜி.மகேந்திரன், ரம்யாகிருஷ்ணன் ஆகியோர் முக்கிய கதாபாத்திரங்களில் நடித்திருக்கின்றனர். இந்தப் படத்தின் மூலமாக ரம்யா கிருஷ்ணன் நாயகியாக அறிமுகமானார். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 15-மார்ச்-1985.
கதைச்சுருக்கம்
புதியதாக திருமணமான ஒரு இளைஞன் இல்லற வாழ்க்கையின் அனுபவத்தை எதிர்நோக்கி கனவுடன் காத்திருக்கிறார். ஆனால் அவரது மனைவியோ அது பற்றி உணர்வேதும் தெரியாமல் இருப்பதை நகைச்சுவையாக விளக்கியுள்ளது இந்தப் படம்.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ஒண்ணுபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மா. இராமமூர்த்தி
மா.இராமமூர்த்தி (பிறப்பு 18 ஏப்ரல் 1948) ஒரு தமிழ்நாட்டு எழுத்தாளர் மற்றும் கவிஞர் ஆவார். அபராசிதவர்ம பல்லவன் (2010) என்ற வாழ்க்கைக் காப்பியம் உட்பட நான்கு நூல்களை இயற்றிய இவர், தமிழ்நாட்டு அரசின் சிறந்த மரபுக் கவிதை விருது, தமிழ்ச்செம்மல் விருது ஆகியவற்றைப் பெற்றுள்ளார். பல கவியரங்க நிகழ்ச்சிகளிலும், தொலைக்காட்சி நிகழ்ச்சிகளிலும் கலந்துகொண்டு கவிதை வாசித்துள்ளார்.
தொடக்க வாழ்க்கை
தற்போதைய தருமபுரி மாவட்டத்தில் உள்ள அதிகாரப்பட்டி என்ற சிற்றூரில் 18 ஏப்ரல் 1948 அன்று மாரியம்மாள் -ந.மாணிக்கம் இணையருக்கு மகனாகப் பிறந்தார் இராமமூர்த்தி.
கல்வி
1953-54 காலகட்டத்தில் அதிகாரப்பட்டி வட்டாரத்தில் புதிதாகத் தொடங்கப்பட்ட ஒன்றிய தொடக்கப்பள்ளியில் பயின்றார் இராமமூர்த்தி. பின்னர் அப் பள்ளி 1963-இல் உயர்நிலைப் பள்ளியாகத் தரம் உயர்த்தப்பெற்ற பின் அங்கேயே பதினோராம் வகுப்பு வரை (1966-67) பயின்றார். இக்காலகட்டத்தில் ஏட்டுக் கல்வி மேலேயே தன் கவனம் இருந்ததாகப் பின்னாளில் நினைவுகூர்ந்தார்.
பணி
13 சூலை 1976 அன்று தமிழ்நாடு கூட்டுறவு பால் உற்பத்தியாளர்கள் இணையத்தில் (ஆவின்) விரிவாக்க அலுவலராகப் பணியைத் தொடங்கிய இராமமூர்த்தி, 30 ஏப்ரல் 2006 அன்று ஓய்வு பெற்றார்.
இலக்கியப் பணி
பத்தாம் வகுப்பு பயின்ற காலத்தில், அரசியல் மேடைகளில் பாடப்பெற்ற பாடல்களால் ஆவல் கொண்ட இராமமூர்த்தி, திரைப்படப் பாடல் மெட்டில் தானும் ஒரு பாடலை எழுதி மற்றொருவரிடம் அளித்துப் பாடுவித்தார். இதுவே அவரின் இலக்கிய ஆவலுக்குத் தொடக்கப்புள்ளியாக அமைந்தது.
சர் தியாகராயா கல்லூரியில் 1970-71 ஆண்டுமலரில் காணும் கதிரவன் என்னும் தலைப்பில் இவரது முதல் கவிதை வெளிவந்து முதற்பரிசு பெற்றது. இது மரபுக்கவிதை ஆகும். தன் பாடத்திட்டத்தில் சேர்க்கப்பட்டிருந்த இலக்கணநூலைக் கற்று யாப்பிலக்கணத்திலும் அதன்வழியே மரபுக்கவிதையிலும் பேராவல் கொண்டார். சென்னை அனைத்துக்கல்லூரி மாணவர் விடுதியில் இருந்தபோது கவிஞர் வாலி தலைமையில் நடைபெற்ற கவியரங்கத்தில் பங்கேற்றார். 17 மார்ச் 1973 அன்று சென்னை வானொலி நிலையத்தின் இளைய பாரதம் நிகழ்ச்சியில் கவிதை வாசித்தார். இதன்பின் தன் அரசுப்பணிக் காலத்தில் இவர் கவிதை எதையும் எழுதவில்லை.
2003-ஆம் ஆண்டு பாவலர் மணிவேலனாரைச் சந்தித்த இராமமூர்த்தியின் கவிதை உணர்வு மீண்டும் புத்துணர்வு பெற்றது. அன்னாரின் வரலாற்றை பாவலர் மணிவேலனார் வாழ்க்கைக் காப்பியம் என்ற தலைப்பில் இயற்றினார். அந்நூலுக்கு அணிந்துரை எழுதிய கவிஞர் சுரதா, "வாழும் காலத்தில் வாழும் கவிஞருக்கு எழுதப்பட்ட முதல் காப்பியம்" எனப் பாரட்டினார். சிலம்பொலி செல்லப்பன் தன் அணிந்துரையில் இராமமூர்த்தியின் கவிதை ஆற்றல் பண்டைய இலக்கிய நடையை ஒத்திருப்பதாகப் புகழ்ந்தார்.
28 திசம்பர் 2004 அன்று ஜெயா தொலைக்காட்சி யில் கவிதை வாசித்துள்ளார்.
இராமமூர்த்தியின் இரண்டாம் படைப்பான பாவலர் மணிவேலனார் பிள்ளைத்தமிழ், 2009-இல் வெளிவந்தது. ஏனைய பிள்ளைத்தமிழ் நூல்கள் போலன்றி 'காப்பு' பருவத்தில் இறைவணக்கத்துக்கு மாற்றாக இயற்கை வணக்கத்தை இயற்றினார். இந்நூலுக்கு அணிந்துரை எழுதிய கவிஞர் கா. வேழவேந்தன், இப் படைப்பின் முதல் நான்கு வரிகளான
ஒளியின் அணுக்கள் கூட்டத்தால்
ஒண்தீந்தமிழின் உணர்ந்தோர்கள்
உரைக்கும் தாயே தாள்பணிந்தேன்.
என்பன முத்தாய்ப்பாக உள்ளதாகப் பாராட்டினார் (இராமமூர்த்தி தன் கவிதை வாசிப்புகளை இவ்வரிகளுடனே தொடங்குவார்). இப் படைப்பின் மற்றொரு அணிந்துரையை ஏர்வாடி இராதாகிருஷ்ணன் எழுதினார்.
நான்காம் படைப்பாக மணம் மாறா மரபுக் கவிதைகள் என்ற கவிதைத் தொகுப்பை வெளியிட்டார் இராமமூர்த்தி. இத் தொகுப்பில் இவரின் தொடக்கக் கவிதைகள் முதற்கொண்டு இடம்பெற்றுள்ளன.
பாவலர் மணிவேலனார் இலக்கியப் பேரவை சார்பில் நடைபெற்ற கவியரங்க நிகழ்ச்சிகளில் பங்கு கொண்டுள்ளார்.
புகழ்
இவரது பாவலர் மணிவேலனார் பிள்ளைத்தமிழ் நூலை சேலம் அரசினர் கலைக் கல்லூரியைச் சேர்ந்த இளையராஜா என்ற மாணவர் ஆராய்ந்து ஆய்வியல் நிறைஞர் பட்டம் பெற்றுள்ளார். மேலும் அக்கல்லூரியின் தமிழ்த்துறைப் பாடத்திட்டத்தில் அபராசிதவர்ம பல்லவன் காப்பியம் இடம்பெற்றுள்ளது.
குடும்பம்
15 மார்ச் 1978 அன்று தன் குடும்பத்தினர் ஏற்பாடு செய்த திருமணத்தில் அமிர்தம் என்பாரை மணந்தார் இராமமூர்த்தி. இவர்களின் மூத்த மகன் அரவிந்த்குமார், கலைமகள் என்பாரை மணந்து ஈரோட்டில் தனியார் நிறுவன ஊழியராகப் பணிபுரிகிறார்.
இராமமூர்த்தியின் மூத்த மகள் இந்துமதி சேலத்திலும் இளைய மகள் இளமதி பாலக்கோட்டிலும் வாழ்கின்றனர்.
இராமமூர்த்தியின் இளைய மகன் அரசகுமார் தருமபுரியில் சொந்தத் தொழில் செய்கிறார். இவருக்கு ஒரு மகள் உள்ளார்.
என்றி டிரேப்பர்
என்றி டிரேப்பர் (Henry Draper) (மார்ச் 7, 1837 – நவம்பர் 20, 1882), ஒரு அமெரிக்க மருத்துவரும், தொழில்சாரா வானியலாளரும் ஆவார். வானொளிப்படவியலில் இவரது முன்னோடிப் பங்களிப்புக்களுக்காக இவர் இன்று பெரிதும் அறியப்படுபவராக உள்ளார்.
வாழ்வும் தொழிலும்
என்றி டிரேப்பரின் தந்தை, யோன் வில்லியம் டிரேப்பர் ஒரு பெயர்பெற்ற மருத்துவரும் வேதியியலாளரும் தாவரவியலாளரும் நியூயார்க் பல்கலைக்கழகப் பேராசிரியரும் ஆவார். 1839ல் முதன் முதலாக நிலவைத் தொலைநோக்கி ஒன்றினூடாக ஒளிப்படம் எடுத்தவரும் இவரே. தாயார் அந்தோனியா கொயெட்டானா டி பைவா பெரெய்ரா கார்டினர், பிரேசிலின் பேரரசரின் தனிப்பட்ட மருத்துவரின் மகள். மருமகள் அந்தோனியா மோரியும் ஒரு வானியலாளர்.
என்றி டிரேப்பர், 1857ல், தனது 20 ஆவது வயதில் மருத்துவத்துக்கான நியூயார்க் பல்கலைக்கழகப் பள்ளியில் மருத்துவத்துக்கான பட்டம்பெற்று வெளியேறினார். முதலில், பெல்லெவு மருத்துவமனையில் மருத்துவராகப் பணி புரிந்தார். பின்னர் நியூயார்க் பல்கலைக்கழகத்தில் பேராசிரியராகவும், மருத்துவத்துறைத் தலைவராகவும் பணியாற்றினார். 1867ல் இவர் பணக்காரரான மேரி அன்னா பாமர் என்பவரை மணம் செய்துகொண்டார். டிரேப்பர் வானொளிப்படங்களைப் பயன்படுத்துவதில் ஒரு முன்னோடியாக விளங்கினார். 1872ல், உறிஞ்சர் கோடுகளைக் காட்டிய விண்மீன் நிறமாலை ஒளிப்படம் ஒன்றை எடுத்தார். இத்துறையில், யோசெப் புரோன்டோபர், லூயிசு மொரிசு ருதர்போர்ட், ஆஞ்செலோ செக்கி என்போர் இவருக்கு முன்னோடிகளாக இருந்தனர். ஆய்வில் ஈடுபடுவதற்காக 1873ல், நியூயோர்க் பல்கலைக்கழகத்தில் தனது பதவியைத் துறந்தார்.
இவர் 1874ல் வெள்ளி இடையோட்டத்தைப் ஒளிப்படம் எடுப்பதற்கான பயணம் ஒன்றை வழிநடத்திச் சென்றார். அத்துடன் முதன் முதலாக ஓரியன் விண்மீன் படலத்தை 1880 செப்டெம்பர் 30ம் தேதி ஒளிப்படம் எடுத்தார். தனது 11 அங்குல கிளார்க்கு பிரதர்சின் முறிவுத் தொலைநோக்கி மூலம் 50 நிமிடத் திறப்பு நிலையில் இப்படம் எடுக்கப்பட்டது. 1880 வியாழனின் நிறமாலையையும் இவர் ஒளிப்படம் எடுத்தார். மிகவும் விரும்பப்பட்ட நிலவின் படங்களை எடுப்பதற்குக் களமாக விளங்கிய டிரேப்பரின் வானாய்வகம் நியூயார்க்கின் ஆசுட்டிங்சு-ஆன்-அட்சனில் அமைந்திருந்தது. இன்று இக்கட்டிடம் ஆசுட்டிங்சு-ஆன்-அட்சன் வரலாற்றுக் கழகமாகச் செயற்பட்டு வருகிறது.
விருதுகளும், மதிப்புக்களும்
டிரேப்பர் பல்வேறு விருதுகளைப் பெற்றுள்ளார். நியூயார்க் பல்கலைக்கழகத்திலிருந்து கௌரவ எல்.எல்.டி சட்டம் சார்ந்த பட்டத்தையும், விசுக்கோசின்-மாடிசன் பல்கலைக்கழகத்தில் இருந்து, வெள்ளிக் கடப்பைப் படம் எடுக்க ஐக்கிய அமெரிக்கக் குழுவின் பயணத்தை வழிநடத்தியமைக்காக 1882ல் அமெரிக்கச் சட்டமன்றப் பதக்கம் ஒன்றையும் பெற்றார். தேசிய அறிவியல்களுக்கான அக்கடமி, அசுட்ரோமினிசே கெசேசாஃப்ட்டு (Astronomische Gesellschaft) ஆகியவற்றுக்கும் தேர்ந்தெடுக்கப்பட்டார். இவற்றுடன், அமெரிக்க ஒளிப்படவியல் கழகம், அமெரிக்க மெய்யியல் கழகம், கலைகளுக்கும் அறிவியல்களுக்குமான அமெரிக்க அக்கடமி, அறிவியல் முன்னேறத்துக்கான அமெரிக்கக் கழகம் ஆகியவற்றிலும் அவர் உறுப்பினராக இருந்தார்.
இறப்புக்குப் பின்
இரட்டை நுரையீரல் உறையழற்சி நோயினால் உரிய காலத்துக்கு முன்பே அவர் இறந்தபின்னர், அவரது மனைவி, வானியற்பியலில் தலைசிறந்த பங்களிப்புச் செய்தவர்களுக்கு மதிப்புச் செய்வதற்காக என்றி டிரேப்பர் பதக்கத்துக்கான நிதியொன்றை ஏற்படுத்தியதுடன், விண்மீன் நிறமாலைகளுக்கான என்றி டிரேப்பர் விபரப்பட்டியலை உருவாக்குவதற்கான ஆய்வுகளில் பயன்பட்ட தொலை நோக்கிக்கான நிதியையும் வழங்கினார். என்றி டிரேப்பரின் வரலாற்று முக்கியத்துவம் கொண்ட தொலைநோக்கி, இப்போது போலந்தின் பிவின்சில் உள்ள வானியலுக்கான தோரன் மையத்தில் (நிக்கோலாசு கோப்பர்நிக்கசு பல்கலைக்கழகம்) உள்ளது. நிலவில் உள்ள டிரேப்பர் என அழைக்கப்படும் சிறிய கிண்ணக்குழிக்கு இவரது நினைவாகவே பெயரிடப்பட்டது.
மேற்கோள்கள்
பகுப்பு:அமெரிக்க வானியலாளர்கள் பகுப்பு:1837 பிறப்புகள் பகுப்பு:1882 இறப்புகள் பகுப்பு:அமெரிக்க மருத்துவர்கள்
சிவப்பணுச்சிதைவு - சிறுநீரகச்செயலிழப்புக் கூட்டறிகுறி
சிவப்பணுச்சிதைவு - சிறுநீரகச்செயலிழப்புக் கூட்டறிகுறி (சிசிகூ) அல்லது சிவப்பணுச்சிதைவு - குருதியூரியாக் கூட்டறிகுறி (Hemolytic-uremic syndrome / HUS) என்பது தொற்று ஒன்று பொதுவாக சமிபாட்டுத்தொகுதியில் ஏற்படுவதன் விளைவாக, நோய் உண்டாக்கும் நுண்ணுயிரிகள் வெளிவிடும் நச்சுப்பொருட்களால் செவ்வணுக்கள் அழிவதையும் சிறுநீரகப் பாதிப்பு ஏற்படுவதையும் கொண்டுள்ள ஒரு நோய்க் கூட்டறிகுறியாகும். இதன் விளைவாக சிவப்பணுச்சிதைவுக் குருதிச்சோகை, கடிய சிறுநீரகச் செயலிழப்பு (குருதியூரியா மிகைப்பு) மற்றும் குருதிச் சிறுதட்டுக்கள் குறைவடைதல் போன்ற குறைபாடுகள் உண்டாகும். இதனால் மிகையாகப் பாதிக்கப்படுவோர் சிறார்களாவர், எனினும் எவ்வயதினருக்கும் சிசிகூ ஏற்படலாம். பெரும்பான்மை நோய் நிகழ்வுகள் வயிற்றோட்டத்தின் பின்னரே துவங்குகின்றன, இதற்குக் காரணமாக ஈ.கோலை பாக்டீரியா விளங்குகின்றது. உணவு மூலம் தொற்றை உண்டாக்க வல்ல ஈ.கோலையின் ஓ157:எச்7 மற்றும் ஓ104:எச்4 வகைகள் பிரதான காரணிகளாகத் திகழ்கின்றன. சிசிகூ உடனடியாகக் கவனத்தில் கொள்ளவேண்டிய மருத்துவ விடயமாகும், இது 5-10% இறப்புவீதத்தைக் கொண்டுள்ளது, மீதிப்பேரில் பெரும்பாலானோர் இயல்பு நிலைக்குத் திரும்பினாலும் சிலருக்கு நெடுங்கால சிறுநீரக நோய்கள் உருவாகி சிறுநீரக மாற்றுச் சிகிச்சை செய்யவேண்டிய தேவைக்கு ஆட்படுவர். இது ஒரு கூட்டறிகுறியென 1955-இல் வரையறுக்கப்பட்டது.
உசாத்துணைகள்
பகுப்பு:கூட்டு அறிகுறிகள் பகுப்பு:நோய்த்தொகைகள்
ருபீடியம் தெல்லூரைடு
ருபீடியம் தெல்லூரைடு (Rubidium telluride) என்பது Rb2Te என்ற மூலக்கூற்று வாய்ப்பாடு கொண்ட மஞ்சளும் பச்சையும் கலந்த நிறத்தில் காணப்படும் ஒரு கனிம வேதியியல் சேர்மமாகும். இது 775 0 அல்லது 880 0 செல்சியசு வெப்பநிலையில் உருகத் தொடங்குகிறது. (இவ்விரண்டு விதமான முடிவுகளும் பதிவு செய்யப்பட்டுள்ளன.) இச்சேர்மம் பரவலாக அறியப்படாத காரணத்தால் போதுமான கவனம் பெறாமல் உள்ளது.
மற்ற கார உலோக சால்கோகெனைட்டுகள் போலவே இதுவும் திரவ அமோனியாவில் உள்ள தனிமங்களில் இருந்து தயாரிக்கப்படுகிறது.
வெளி இணைப்புகள்
பகுப்பு:தெலூரியம் சேர்மங்கள் பகுப்பு:உருபீடியம் சேர்மங்கள் பகுப்பு:கனிம வேதியியல் சேர்மங்கள்
கைகளத்தூர்
கைகளத்தூர் என்பது பெரம்பலூர் மாவட்டம், வேப்பந்தட்டை வட்டத்தைச் சேர்ந்த வருவாய் கிராமமும் வேப்பந்தட்டை ஊராட்சி ஒன்றியத்தைச் சேர்ந்த ஊராட்சியும் ஆகும். இது வெள்ளாறு அருகில் அமைந்துள்ள கிராமம். இந்த கிராம ஊராட்சியின் உட்கிராமங்களாக பாதாங்கி, சிறுநிலா, பெருநிலா, காந்தி நகர், விடுதலை நகர் ஆகியன உள்ளன. இக்கிராமத்தில் இந்து, முசுலிம், கிருத்தவர்கள் ஆகிய மதத்தினர் வாழ்ந்து வருகிறார்கள். இப்பகுதியினை முன்னோர் காலத்தில் களப்பிரா்கள் ஆண்டு வந்தனர். அவா்கள் ஆட்சி காலம் மக்கள் அனைவரும் ஒற்றுமையுடன் வாழ்ந்து வந்தனா் அவர்கள் சிறு சிறு குழுக்களாக வாழ்ந்து வந்தனர். இவா்கள் காலத்தில்தான் திருக்குறளை ஆதாரமாக வைத்து ஆட்சி செய்து வந்துள்ளனர். இவா்கள் தாங்கள் ஆண்டு வந்த பகுதியை செழுமையான பகுதியாக இருக்க விவசாயத்தை வளா்த்து அதை மிகவும் நேசித்துள்ளனர்
பொதுசேவை அலுவலகங்கள்
தமிழ்நாடு மின்சாரவாரியம் அலுவலகம், அஞ்சல் நிலையம், கிராம நிர்வாக அலுவலகம், காவல்நிலையம், தொடக்க வேளாண்மை கூட்டுறவு வங்கி
வெளியிணைப்புகள்
பகுப்பு:பெரம்பலூர் மாவட்டத்திலுள்ள கிராமங்கள்
அன்புவெளிபுரம் கிராம அலுவலர் பிரிவு
243 C இலக்கம் உடைய அன்புவெளிபுரம் கிராம அலுவலர் பிரிவு  (en:Anpuvelipuram) திருகோணமலை பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 1073 குடும்பத்தைச் சேர்ந்த 4431 அங்கத்தவர்கள் வசித்து வருகின்றனர்.
உசாத்துணைகள்
பகுப்பு:கிராம அலுவலர் பிரிவு (திருகோணமலை)
தமிழ்நாடு முதலமைச்சர் பொது நிவாரண நிதி
தமிழ்நாட்டில் குடியிருந்து வரும் அனைவரது பொது நலனுக்காகவும் தமிழ்நாடு அரசின் சார்பில் தமிழ்நாடு முதலமைச்சர் பெயரில் செயல்படுத்தப்படும் நிதியுதவித் திட்டம் இது.
பயன்கள்
வாழ்க்கையின் எவ்வகையில் பாதிப்பு ஏற்பட்டாலும் இந்த நிதித்திட்டத்தில் உதவி கோரி விண்ணப்பிக்க முடியும். படிப்பைத் தொடர முடியாத மாணவர்கள் படிப்பைத் தொடர அதன் செலவுக்கு உதவி கேட்கலாம். எதிர்பாராத இயற்கைப் பேரழிவுகளால் பாதிக்கப்பட்டவர்கள், கலவரங்களால் பாதிக்கப்பட்டு உயிர், உடமைகளை இழந்தவர்கள், விபத்தில் சிக்கியவர்கள், மருத்துவச் சிகிச்சைகளில் அறுவைச் சிகிச்சைக்குப் பணம் வேண்டுவோர் என அனைத்து நிவாரண உதவிகளையும் இந்நிதித் திட்டத்தின் கீழ் கோர முடியும்.
விண்ணப்பம் அளிக்கும் முறை
ஒரு வெள்ளைத் தாளில் விண்ணப்பத்தை எழுதி அத்துடன் நிதியுதவி தேவைக்கான சான்றுகளை இணைத்து அனுப்ப வேண்டும். உதாரணமாக, மருத்துவத் தேவைகளுக்கு மருத்துவமனை அளித்த செலவுத் தொகைக்கான சான்றிதழ் இணைக்கப்பட வேண்டும். இந்த விண்ணப்பம் அளிப்பவருக்கு வயது வரம்பு, பொருளாதார வரம்பு என்று எந்தவிதமான கட்டுப்பாடுகளும் விதிக்கப்படவில்லை. இந்நிதியுதவிக்கான விண்ணப்பங்கள் "சிறப்பு அலுவலர், முதலமைச்சர் தனிப்பிரிவு அலுவலகம், தலைமைச் செயலகம், சென்னை." எனும் முகவரிக்கு அனுப்பப்பட வேண்டும்.
நிதி அளிக்கப்படும் முறை
இந்நிதித் திட்டத்தின் கீழ் விண்ணப்பித்த அனைத்து விண்ணப்பங்களும் விண்ணப்பித்தவர் வசித்து வரும் மாவட்ட ஆட்சியர்களுக்கு அனுப்பப்பட்டு, அவர்கள் விண்ணப்பத்தில் கொடுக்கப்பட்ட தகவல்கள் அனைத்தும் உண்மைதானா என்பது குறித்து ஆய்வு செய்து முதலமைச்சர் அலுவலகத்திற்குப் பரிந்துரை செய்யப்படுகிறது. இந்தப் பரிந்துரைகளின்படி நிதியுதவி அளிக்கப்படுகிறது. இந்த நிதியுதவி மாவட்ட ஆட்சித் தலைவர் அல்லது குறிப்பிட்ட துறை அலுவலர்கள் வழியாகவோ அளிக்கப்படுகிறது. சில வேளைகளில் அரசு விழாக்களின் போது வழங்கப்படுகிறது.
சிறப்பு நிதியுதவி
இயற்கைப் பேரழிவுகள், பெரும் விபத்துக்கள் போன்றவைகளின் போது பாதிக்கப்பட்ட நபர்களுக்கு எவ்வித விண்ணப்பங்களுமின்றி முதலமைச்சர் நேரடியாக இத்திட்டத்தின் கீழ் சிறப்பு நிதியுதவி அளிப்பதும் உண்டு.
பகுப்பு: நிதியுதவி பகுப்பு: தமிழ்நாடு அரசுத் திட்டங்கள்
அப்ரா
அப்ரா (Abra) என்பது பிலிப்பீன்சின் லூசோனின், கோர்டில்லெரா நிர்வாகப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் பங்குவெட் ஆகும். இம்மாகாணத்தில் 303 கிராமங்களும், 27 மாநகராட்சிகளும் உள்ளன. இதன் தற்போதைய மாகாண சபை ஆளுநர் இயுஸ்டாகியோ பேர்சமின் ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக் அப்ரா மாகாணத்தின் சனத்தொகை 241,160 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 29ஆம் மாகாணமாகவும் சனத்தொகையின் அடிப்படையில் 68ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.
இறைவன்காடு ஊராட்சி
இறைவன்காடு ஊராட்சி (Eraivangadu Gram Panchayat), தமிழ்நாட்டின் வேலூர் மாவட்டத்தில் உள்ள அணைக்கட்டு வட்டாரத்தில் அமைந்துள்ளது. இந்த ஊராட்சி, அணைக்கட்டு சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4074 ஆகும். இவர்களில் பெண்கள் 2018 பேரும் ஆண்கள் 2056 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகாதேவபுரம்
மகாதேவபுரம் என்ற பெயரில் உள்ள கட்டுரைகள்:
டேவிட் கிரீன் (துடுப்பாட்டக்காரர் பிறப்பு 1935)
டேவிட் கிரீன்   David Green , பிறப்பு: திசம்பர் 18, 1935),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 87 முதல்தர துடுப்பாட்டப் போட்டிகளில் கலந்து கொண்டுள்ளார். 1953-1961 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1935 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:வில்ட்சையர் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பைசுல் லத்தீப் சௌத்ரி
பைசுல் லத்தீப் சௌத்ரி (Faizul Latif Chowdhury) (பிறப்பு: 1959 சூன் 3) வங்காளதேசத்தைச் சேர்ந்த ஓர் அரசு ஊழியரான இவர் தற்போது வங்காள தேச தேசிய அருங்காட்சியகத்தின் தலைமை இயக்குராக பணியாற்றுகிறார். பொது நிர்வாகத்தில் ஊழல், வரிக் கொள்கை, வரி ஏய்ப்பு, வரி தவிர்ப்பு, கடத்தல், சர்வதேச வர்த்தகக் கொள்கை உள்ளிட்ட பல்வேறு கல்வித் தலைப்புகளில் இவர் எழுதியுள்ளார். பெங்காலி கவிதைகளின் மொழிபெயர்ப்பாளரும், நவீன கவிஞருமான ஜிபானானந்த தாசைப் பற்றியும் ஆராய்ச்சி செய்துள்ளார். தற்போது இவர் வங்காளதேசத்தின் சுதந்திர பல்கலைக்கழகத்தில் துணை பேராசிரியராகவும் பணிபுரிகிறார்.
கல்வியும், பயிற்சியும்
இவர், தனது ஆரம்பக் கல்வியை வங்காளதேசத்தின் மைமன்சிங்கில் உள்ள உயர்நிலைப் பள்ளியிலும், பல்கலைக்கழகத்திற்கு முந்தைய கல்லூரியில் அறிவியலையும் பயின்றார். இவர் கலந்து கொள்ளும் மைமன்சிங் மாவட்டப் பள்ளியில் உயர்நிலைக்கல்வியையும், ஆனந்த மோகன் கல்லூரியில் மேல்நிலைக் கலிவியையும் பயின்றார். பின்னர் இவர் தனது சமூக அறிவியலில் இளங்கலை பட்டத்தையும், முதுகலை பட்டத்தையும் டாக்கா பல்கலைக்கழகத்தில் பயின்றார். ஆத்திரேலியாவின் டீக்கின் பல்கலைக்கழகத்தில் பொதுக் கொள்கையைப் படித்தார். பின்னர், 1992 இல், மோனாஷ் பல்கலைக்கழகத்தில் வணிக மேலாண்மையில் முதுகலைப் பட்டம் பெற்றார். பேராசிரியர் ஓவன் ஹியூஸ் என்பவர் இவரது ஆய்வறிக்கை மேற்பார்வையாளராக இருந்தார். இறுதியாக இவர் இலண்டன் பொருளியல் பள்ளியில் அரசுத் துறையில் பொது நிர்வாகம் மற்றும் பொதுக் கொள்கையைப் படித்தார். இங்கு, பேராசிரியர் கீத் டவுடிங் என்பவர் இவரது ஆய்வுக் கண்காணிப்பாளராக இருந்தார். வெவ்வேறு காலங்களில் இவர் தகவல் தொழில்நுட்பம் குறித்த பயிற்சியையும் பெற்றார்
தொழில்
1983 ஆம் ஆண்டின் இறுதியில், வங்காளதேச அரசுப் பணியில் ஒரு அரசு ஊழியராக சேர்ந்தார். இவர் 2001 ஆம் ஆண்டில் வங்காளதேச அரசாங்கத்தின் துணை செயலாளராக நியமிக்கப்படும் வரை தேசிய வருவாய் வாரியம் மற்றும் அதனுடன் இணைக்கப்பட்ட அலுவலகங்களில் நீண்ட காலமாக வெவ்வேறு பதவிகளில் (1983–2000) பணியாற்றினார். இவர் 2005 இல் அரசாங்கத்தின் இணை செயலாளராக பதவி உயர்வு பெற்றார்.
இலக்கியப் படைப்புகள்
இவர், வங்காளத்தின் மிகவும் பிரபலமான நவீன கவிஞரான ஜிபானானந்தா தாசின் வாழ்க்கை மற்றும் படைப்புகள் குறித்து விரிவாக பணியாற்றியுள்ளார். இவர் அவரது கவிதைகளில் பல தலைப்புகளை வெளியிட்டுள்ளார். மேலும், அவரது பல கவிதைகளை ஆங்கிலத்தில் மொழிபெயர்த்துள்ளார். ஏராளமான கவிதைகளை மதிப்பாய்வு செய்துள்ளார். மேலும் கவிஞரின் இலக்கியப் படைப்புகள் குறித்தும், நடை குறித்தும் கட்டுரைகளை எழுதியுள்ளார். கவிஞரின் கற்பனை அல்லாத உரைநடை படைப்புகள் அனைத்தையும் சேகரித்து வெளியிட்டுள்ளார். நவீன காலத்திற்குப் பிந்தைய கவிதைகளின் அனைத்து அறிகுறிகளையும் கொண்ட ஒரு கவிஞராக ஜிபானந்தா தாசை இவர் கருதுகிறார். கவிஞரைப் பற்றிய இவரது சமீபத்திய படைப்பு, எஸ்ஸே ஆப் ஜிபனானந்த தாஸ் என்பது 2009 இல் வெளியிடப்பட்டது. 2015 ஆம் ஆண்டில் கவிஞர் ஜிபானானந்தா தாசின் 101 கடிதங்களை ஒரு தொகுதியில் சேகரித்து வெளியிட்டார்.
மேற்கோள்கள்
பகுப்பு:வங்காள எழுத்தாளர்கள் பகுப்பு:1959 பிறப்புகள் பகுப்பு:வாழும் நபர்கள்
பாடாங் பெசார் தொடருந்து நிலையம்
பாடாங் பெசார் தொடருந்து நிலையம் (ஆங்கிலம்: Padang Besar Railway Station மலாய்: Stesen Keretapi Padang Besar); சீனம்: 巴东勿刹火车站) என்பது தீபகற்ப மலேசியா, பெர்லிஸ் மாநிலத்தில் பாடாங் பெசார் நகரில் உள்ள ஒரு தொடருந்து நிலையம் ஆகும். இந்த நிலையம் பாடாங் பெசார் மற்றும் அதன் சுற்றுப்புறங்களுக்குச் சேவை செய்கிறது.
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (KTM Wast Coast Railway Line), பெர்லிஸ் மாநிலத்தின் பாடாங் பெசார் நகரத்தில் உள்ளது.
பொது
மலாயா தொடருந்து நிறுவனம், தாய்லாந்து தொடருந்து நிறுவனம் ஆகிய இரு நிறுவனங்களால் இயக்கப்படும் தொடருந்துகளால் பாடாங் பெசார் தொடருந்து நிலையம் சேவையாற்றப்படுகிறது.
தொடருந்து நிலைய கட்டிடம்
ஒவ்வொரு நாட்டிற்குமான சேவை வசதிகள்; தொடருந்து நிலைய கட்டிடத்திற்குள் பிளாட்பார மட்டத்தில் தனித்தனி முகவர் அறைகளில் இருந்து செயல்படுகின்றன. ஒரு தொடருந்தில் இருந்து இறங்கிய பிறகு, தொடருந்து பயணிகள் சம்பந்தப்பட்ட நாடுகளுக்குப் பயணிக்கும் தொடருந்துகளில் ஏறுவதற்கு முன்பு ஒரு முகவர் அறையில் இருந்து மற்றொன்றுக்கு நடந்து செல்வதன் மூலம் செயலாக்கப் படுகிறார்கள்
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள்
புலவர் திருமார்பன்
புலவர் திருமார்பன் அவர்கள் வெளி உலகுக்கு அவ்வளவாக தெரியாத விளம்பரம் விரும்பாத தமிழறிஞர்.'திருமார்பனின் மாதவிக்காப்பியம்' எனும் மரபுக்கவிதை நூலை இயற்றியவர்.
எம். சாரதா மேனன்
'''எம். சாரதா மேனன்' (M. Sarada Menon'', 5 ஏப்ரல் 1923 – 5 திசம்பர் 2021) என்பவர் இந்தியாவின் முதல் பெண் மனநல மருத்துவர் மற்றும் ஸ்கார்ப் என்னும் தொண்டு நிறுவனத்தை தொடங்கிய பெண்மணி ஆவார். பத்ம பூசண் விருது, அவ்வையார் விருது ஆகியவற்றைப் பெற்றவர்.
புலவர் திருமார்பன்
பிறப்பு
திருமார்பன் தமிழ் நாட்டில் திருச்செங்கோடு வட்டத்தில் இலுப்புலி எனும் கிராமத்தில் 1933ம் ஆண்டு மதலைமுத்து என்கிற மாரிமுத்து என்பவருக்கும் பழனியம்மாள் என்பவருக்கும் பத்தாவது மகவாக பிறந்தார். அவரின் இயற்பெயர் பாக்கியசாமி என்பதாகும்.
எம். சாரதா மேனன்
பணிகள்
மனவியல் படிப்பை சென்னை கிறித்தவக் கல்லூரியிலும் எம்டி கல்வியை சென்னை மருத்துவக் கல்லூரியிலும் முடித்தார். மனநல சென்னை நிறுவனத்தில் கண்காணிப்பாளாராகப் பணியில் 1961இல் சேர்ந்தார். அரசின் மனநல மருத்துவ மனையின் தலைவராகவும் இருந்தார்.
1984 இல் ஸ்கார்ப் என்னும் சேவை நிறுவனத்தைத் தோற்றுவித்தார். அந்நிறுவனம் மன நோயாளிகளைப் பேணுதல், அவர்களுக்கு சிகிக்சை, மறுவாழ்வு அளித்தல்,  தொழில், வேலை வாய்ப்புகளுக்கான பயிற்சிகள் அளித்தல் போன்றவற்றைச் செய்கிறது. தமிழ்நாடு அரசு மருத்துவர் சாரதா மேனனுக்கு 2016 ஆம் ஆண்டுக்குரிய அவ்வையார் விருதை வழங்கி அவரைக் கவுரவித்தது.
புலவர் திருமார்பன்
படிப்பு
பிறப்பால் கிருத்துவரான பாக்கியசாமி தன்னுடைய ஆரம்ப கல்வியை கிருத்துவ பள்ளியில் பயின்றார். எட்டாம் வகுப்பு வரை படித்த போது படிப்பை நிறுத்தும் சூழ்நிலை ஏற்பட்டது.அவரின் தந்தையின் பொருளாதாரம் குறைந்த போது அவர் சொன்ன வார்த்தைகள் " நீ ஆண் பிள்ளை எப்படியாவது பிழைத்துக்கொள்ளுவாய், உன் அக்கா படிக்கட்டும் நீ படிப்பை நிறுத்திவிடு' அப்போது படிக்கும் வாய்ப்பை இழந்த பாக்கியசாமி தனித்தேர்வராக பள்ளி இறுதி தேர்வை எழுதித் தேறினார்.
எம். சாரதா மேனன்
பணிகள்
மேலும் சென்னையில் உள்ள இந்தியன் வளர்ச்சி அறக்கட்டளையின் சார்பில் சாரதா மேனனுக்கு 2016 ஆம் ஆண்டுக்கான அன்னை தெரசா நினைவு விருது வழங்கப்பட்டது.
புலவர் திருமார்பன்
படிப்பு
பகுப்பு:தமிழறிஞர்கள்
எம். சாரதா மேனன்
பணிகள்
இவர் சென்னையில் 2021, திசம்பர் 5, அன்று தன் 98வது வயதில் இறந்தார்.
மேற்கோள்
பகுப்பு:பத்ம பூசண் விருது பெற்றவர்கள் பகுப்பு:1923 பிறப்புகள் பகுப்பு:2021 இறப்புகள்
அனில் காகோட்கர்
அனில் காகோட்கர் (Anil Kakodkar) என்பவர் பிறப்பு 11 நவம்பர் 1943) ஓர் இந்திய அணு விஞ்ஞானி மற்றும் இயந்திரவியல் பொறியியலாளர் ஆவார். இவர் 1943 ஆம் ஆண்டு நவம்பர் மாதம் 11 ஆம் நாள் பிறந்தார். இந்திய அணுசக்தி துறையின் தலைவராக பணியாற்றிய இவர், இந்திய அரசாங்கத்தின் செயலாளராகவும் இருந்துள்ளார். மும்பை பாபா அணு ஆராய்ச்சி மையத்தின் இயக்குநராக 1999 ஆண்டு முதல் 2000 ஆண்டுவரை செயலாற்றினார். இவர் 2009 ம் ஆண்டு சனவரி 26 இல் இந்திய அரசின் இரண்டாம் உயரிய விருதான பத்ம விபூசண் விருதைப் பெற்றார்.
இந்தியாவின் அணு ஆயுத சோதனைகளில் முக்கிய பங்கு வகித்ததைத் தவிர காகோட்கர் அணு ஆற்றலுக்கு தோரியத்தை எரிபொருளாகப் பயன்படுத்தும் இந்தியாவை தன்னிறைவு அடையச் செய்வதிலும் முக்கியப் பங்காற்றினார்.
இளமைக் காலம்
இந்திய அணுவிஞ்ஞானியான அனில் காகோட்கர் 1943 ஆம் ஆண்டு நவம்பர் மாதம் 11 ஆம் நாள் மத்தியபிரதேசத்தில் உள்ள பர்வானியில் பிறந்தார். இவரது பெற்றோர் கமலா காகோட்கர் மற்றும் புருசோத்தம் காகோட்கர் ஆவர். இவர்கள் இருவரும் காந்தியவாதிகள் ஆவர்.
வேலை மற்றும் சாதனைகள்
பாபா அணு ஆராய்ச்சி நிறுவனத்தில் அணுஉலை பொறியியல் பிரிவில் காகோட்கர் சேர்ந்தார். முற்றிலும் உயர் தொழில்நுட்பத் திட்டமான துருவா அணு உலை வடிவமைப்பிலும் கட்டுமானத்திலும் இவர் முக்கியப்பங்கு வகித்தார். 1974  மற்றும் 1998 ஆம் ஆண்டுகளில் இந்தியா மேற்கொண்ட அமைதிக்கான அணுசக்தி சோதனைகளின் முக்கிய குழுவில் இவரும் ஒருவராக இருந்தார். மேலும் இவர் இந்தியாவின் அழுத்தப்பட்ட கனரக நீர் அணு உலை தொழில் நுட்பத்தின் உள்நாட்டு வளர்ச்சி திட்டங்களை வழிநடத்தியுள்ளார். கல்பாக்கத்திலுள்ள இரண்டு அணு உலைகள் மற்றும் ஒரு கட்ட்த்தில் கைவிடப்படுவதாக இருந்த ராவத்பாட்டாவில் உள்ள முதல் அலகு ஆகிய அணு உலைகளைப் புணரமைத்ததில் இவரது பங்கு மகத்தானது. 1996 ஆம் ஆண்டில் அவர் பாபா அணு ஆராய்ச்சி நிறுவனத்தின் இயக்குனராகவும், 2000 ஆம் ஆண்டு முதல் இந்தியாவின் அணு சக்தி ஆணையத்தை முன்னெடுத்து வருபவராகவும் இந்திய அணுசக்தித் துறையின் செயலாளராகவும் இருந்து வருகிறார். 250 எண்ணிக்கைக்கு மேற்பட்ட விஞ்ஞானக் கட்டுரைகளை இவர் வெளியிடுள்ளார்.
குறிப்பாக மலிவான தோரியம் வளங்களை அணு ஆற்றலுக்கான எரிபொருளாக பயன்படுத்துவதில் இந்தியா தன்னிறைவு அடைமுடியுமென இவர் தீவிரமாக நம்பினார் .புளூட்டோனியத்தால் இயங்கும் தோரியம்-யுரேனியம் 233 தனிமங்களை தொடக்கநிலை அணு ஆற்றல் மூலமாகப் பயன்படுத்தும் மேம்பட்ட கன நீர் அணு உலை வடிவமைப்பதில் தொடர்ந்து ஈடுபட்டு வருகிறார். எளிமையான ஆனால் பாதுகாப்பான தொழில் நுட்பத்துடன் வடிவமைக்கப்பட்ட தனிப்பட்ட உலை அமைப்பு மூலமாக தோரியத்தில் இருந்து 75 சதவிகித மின்சாரம் உற்பத்தி செய்யமுடியும்.
டாக்டர் காகோட்கர் பல கமிஷன்கள் மற்றும் பிற அமைப்புகளில் உறுப்பினராக உள்ளார். அவற்றில் சில
வெளி இணைப்புகள்
பகுப்பு:இந்தியப் பொறியியலாளர்கள் பகுப்பு:இந்திய அறிவியலாளர்கள் பகுப்பு:1943 பிறப்புகள் பகுப்பு:பத்ம பூசண் விருது பெற்றவர்கள் பகுப்பு:பத்ம விபூசண் விருது பெற்றவர்கள்‎ பகுப்பு:பத்மசிறீ விருது பெற்ற அறிவியலாளர்கள்
விட்டலபுரம்
விட்டலபுரம் என்ற பெயரில் உள்ள கட்டுரைகள்:
சந்தியாகோ கலத்ராவா
சந்தியாகோ கலத்ராவா (ஜூலை 28, 1951) ஸ்பெயின் நாட்டைச் சேர்ந்த ஒரு கட்டிடக்கலைஞராவார். இவரது வடிவமைப்புகள் இன்று உலகம் முழுவதிலும் பரவலான பிரபலம் பெற்றுள்ளன.
தெம்ப பவுமா
தெம்ப பவுமா (Temba Bavuma, மே 17 1990), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 27 முதல்தர துடுப்பாட்டப் போட்டிகளிலும், 29 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2008 -2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
சந்தியாகோ கலத்ராவா
தோற்றமும் கல்வியும்
கலத்ராவா ஸ்பெயினிலுள்ள வலென்சியா என்னுமிடத்தில் பிறந்தார். அங்கேயுள்ள கலை மற்றும் கைவினைகள் கல்லூரியிலும், கட்டிடக்கலைக் கல்லூரியிலும் பயின்று பட்டம் பெற்றார். இதனைத் தொடர்ந்து 1975 ல் சுவிட்சர்லாந்தின், சூரிச் நகரத்திலுள்ள சுவிஸ் பெடரல் பொறியியல் நிறுவனத்தில் சேர்ந்து குடிசார் பொறியியலில் பட்டப்படிப்பை மேற்கொண்டார். புகழ்பெற்ற பிரான்ஸ் நாட்டுக் கட்டிடக்கலைஞரான லெ கொபூசியே என்பவருடைய செல்வாக்கினால் உந்தப்பட்ட கலத்ராவா, கட்டிடக்கலையில் சிக்கலான வடிவங்களைப் புரிந்துகொள்வதும் அவற்றை உருவாக்குவதும் எப்படி என்பது குறித்து ஆராய்ந்தார். 1981 ல், அவரது முனைவர் பட்டத்துக்கான "வெளிச்சட்டகங்களின் மடிக்கப்படக்கூடிய தன்மை" (On the Foldability of Space Frames) பற்றிய ஆராய்ச்சிகளை நிறைவு செய்துகொண்டு, கட்டிடக்கலை மற்றும் குடிசார் பொறியியலில் தனது தொழிலைத் தொடங்கினார்.
தெம்ப பவுமா
வெளி இணைப்பு
தெம்ப பவுமா கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
சந்தியாகோ கலத்ராவா
கட்டிடக்கலைப் பாணி
தனித்துவமான, படைப்பாற்றல் சார்ந்த, பெரும் செல்வாக்கு மிக்க கலத்ராவாவின் பாணி, வளைந்து கொடாத பொறியியலின் கோட்பாடுகளும், கட்டிடக்கலையின் கவர்ச்சிமிக்க அழகியல் அம்சங்களும் இசைவுடன் இணைந்த ஒன்றாகும். இவருடைய வடிவமைப்புகளுக்கான வடிவங்களுக்கும் அமைப்புகளுக்குமான கருத்துருக்கள் பெரும்பாலும், இயற்கைச் சூழலிலிருந்து பெறப்பட்டனவாகும். பாலங்கள் முதலிய சில குடிசார் பொறியியல் வேலைத் திட்டங்களுக்கான வடிவமைப்புகளை இவரது வேலைகள் புதிய மட்டத்துக்கு எடுத்துச் சென்றன. இவர் பல தொடர்வண்டி நிலையங்களை வடிவமைத்துள்ளார். ஒளி பொருந்தியனவும், திறந்த அமைப்பும், இலகுவாகப் பயணம் செய்யத்தக்கதாகவும் இவ் வடிவமைப்புகள் அமைந்துள்ளன.
பொதுவாக ஒரு கட்டிடக்கலைஞராகவே அறியப்பட்டாலும், கலத்ராவா ஒரு திறமையான சிற்பியும், ஓவியரும் ஆவார். கட்டிடக்கலை என்பது இவை அனைத்தும் ஒன்றுசேர்ந்த கலையே என்பது இவரது கருத்து.
கண்காட்சிகள்
2006 மார்ச் 5 ஆம் தேதி முதல் மெட்ரோபாலிட்டன் கலை அருங்காட்சியகத்தில் சிறப்புக் கண்காட்சி இடம்பெற்றது.
வெளியிணைப்புகள்
Maps:
Profiles:
பகுப்பு:1951 பிறப்புகள் பகுப்பு:வாழும் நபர்கள் பகுப்பு:எசுப்பானியக் கட்டிடக் கலைஞர்கள் பகுப்பு:சந்தியாகோ கலத்திராவாவின் அமைப்புக்கள்
த. வேலு
'''த. வேலு' (Dha. Velu'') ஓர் இந்திய அரசியல்வாதி ஆவார். இவர்  2021 ஆம் ஆண்டில்  நடந்த தமிழக சட்டமன்றத் தேர்தலில், திமுக வேட்பாளராக மயிலாப்பூர் சட்டமன்ற தொகுதியிலிருந்து போட்டியிட்டு, தமிழ்நாடு சட்டமன்ற உறுப்பினராகி உள்ளார்.
மேற்கோள்கள்
பகுப்பு:வாழும் நபர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:சென்னை அரசியல்வாதிகள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:மயிலாப்பூர் சட்டமன்ற உறுப்பினர்கள்
புளியங்குளம், திருகோணமலை
243 L இலக்கம் உடைய புளியங்குளம் கிராம அலுவலர் பிரிவு (Puliyankulam) திருகோணமலை பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 1385 குடும்பத்தைச் சேர்ந்த 5943 அங்கத்தவர்கள் வசித்து வருகின்றனர்.
உசாத்துணைகள்
பகுப்பு:திருகோணமலை மாவட்டத்தில் உள்ள ஊர்களும், நகரங்களும்
யானைப்பாகன் (திரைப்படம்)
யானைப்பாகன் 1960 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் உதயகுமார், பி. எஸ். வீரப்பா மற்றும் பலரும் நடித்திருந்தனர்.
உசாத்துணை
பகுப்பு:1960 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:பி. எஸ். வீரப்பா நடித்த திரைப்படங்கள் பகுப்பு:சரோஜாதேவி நடித்த திரைப்படங்கள் பகுப்பு:இந்திய சாகச திரைப்படங்கள்
மொடக்கூர் பெரியநாயகியம்மன் கோயில்
மொடக்கூர் பெரியநாயகியம்மன் கோயில் தமிழ்நாட்டில் கரூர் மாவட்டம், மொடக்கூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹிகாரு நகமுரா
ஹிகாரு நாகமுரா (பிறப்பு: டிசம்பர் 9, 1987) ஒரு அமெரிக்க சதுரங்க கிராண்ட்மாஸ்டர் மற்றும் இணைய ஓடையாளர் ஆவார். ஒரு சதுரங்க மேதையான இவர், தனது 15 வயதில் (15 வயது, 79 நாட்கள்) கிராண்ட்மாஸ்டர் பட்டத்தை பெற்றார். இவர் இப்பட்டதைப் பெற்ற போது இச்சாதனையை செய்த மிக இளைய அமெரிக்கராக இருந்தார். இவர் அமெரிக்க சதுரங்க வெற்றி வீரர் பட்டத்தை ஐந்து முறை வென்றுள்ளார். இவர் டாடா ஸ்டீல் சதுரங்க போட்டியின்  குழு 'A' இன் 2011 பதிப்பை வென்றார். மேலும் ஐந்து சதுரங்க ஒலிம்பியாட்களில் அமெரிக்காவைப் பிரதிநிதித்துவப்படுத்தி, ஒரு குழு தங்கப் பதக்கம் மற்றும் இரண்டு அணி வெண்கலப் பதக்கங்களை வென்றார்.
ஆகஸ்ட் 2015 இல், அவரது உச்ச யூ.எசு.சி.எஃப் மதிப்பீடான 2900ஐ அடைந்தார். அக்டோபர் 2015 இல், அவர் தனது உச்ச FIDE மதிப்பான 2816 ஐ அடைந்தார். இதன் மூலம் உலகத்தரவரிசையில் இரண்டாவது இடத்தைப் பிடித்தார். மே 2014 இல், பிடே அதிகாரப்பூர்வ ரேபிட் மற்றும் பிளிட்ஸ் சதுரங்க  மதிப்பீடுகளை வெளியிடத் தொடங்கியபோது, நகமுரா இரண்டு பட்டியல்களிலும் உலகின் முதல் இடத்தைப் பிடித்தார். தரவரிசையின் இரண்டாவது வெளியீட்டில் அவரை மேக்னசு கார்ல்சன் முறியடித்தார்
மேற்கோள்கள்
பகுப்பு:அமெரிக்க சதுரங்க வீரர்கள் பகுப்பு:சதுரங்க கிராண்டு மாசுட்டர்கள் பகுப்பு:வாழும் நபர்கள் பகுப்பு:1987 பிறப்புகள்
போடிநாயக்கன அள்ளி
போடிநாயக்கன அள்ளி (Bodinaickenhalli) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு  உட்பட்ட ஒரு வருவாய் கிராமம் ஆகும். இது பையர்நாயக்கன்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 30 கிலோமீட்டர் தொலைவிலும், அரூரில் இருந்து 16 கிலோ மீட்டர் தொலைவிலும் அமைந்துள்ளது.
மக்கள் வகைப்பாடு
2011 ஆண்டைய மக்கள் கணக்கெடுப்பின்படி இந்த ஊரில் 60 குடும்பங்கள் உள்ளன. ஊரின் மொத்த மக்கள் தொகை 236 ஆகும். இதில் 120 ஆண்களும் 116 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
பேச்சுச் சமுதாயம்
சமூகமொழியியலில், பேச்சுச் சமுதாயம் என்பது, தங்களுக்குள் ஏற்றுக்கொள்ளப்பட்ட ஒரு தனித்துவமான முறையில் மொழியொன்றைப் பேசும் தனியான மக்கள் குழு ஒன்றைக் குறிக்கும்.
பேச்சுச் சமுதாயங்கள், தொழில்துறை ஒன்றுக்குச் சிறப்பான சொற்களைக் கலந்து பேசுகின்ற அத் தொழில்துறையைச் சேர்ந்தவர்களாகவோ, கல்லூரி மாணவர்களைப் போன்ற தனியானதொரு சமூகக் குழுவாகவோ, குடும்பங்கள், நண்பர்கள் குழாம் போன்ற இறுக்கமான தொடர்புகளையுடைய குழுக்களாகவோ இருக்கலாம். அத்துடன், பல இணையவழிக் குழுக்களும் கூட பேச்சுச் சமுதாயங்களாக இருக்கின்றன. பேச்சுச் சமுதாய உறுப்பினர்கள், தங்கள் குழுக்களின் சிறப்புத் தேவைகளுக்காகக் குறுமொழி (slang) மற்றும் தொழில்சார் மொழி (jargon) வழக்குகளை உருவாக்கிக் கொள்கிறார்கள்.
வரைவிலக்கணம்
எனினும், இவற்றில் ஒன்றுக்குச் சார்பான மற்றதின் முக்கியத்துவம் மற்றும் மேலே தரப்பட்டுள்ளவற்றின் துல்லியமான வரைவிலக்கணம் என்பன தொடர்பிலும் வேறுபட்ட கருத்துக்கள் உள்ளன. சிலர், பேச்சுச் சமுதாயம் ஒரு உண்மையான சமுதாயமாக இருக்கவேண்டும் என வாதிடுகின்றனர். அதாவது அவர்கள், குறிப்பிட்ட நகரில் வாழ்பவர்கள் அல்லது அயலவர்கள் போல ஒரேயிடத்தில் வாழ்பவர்களாக இருக்கவேண்டும் என்பது அவர்கள் கருத்து. ஆனால் அண்மைக்காலச் சிந்தனைகளின்படி, ஒவ்வொருவரும், அவர்களுடைய வாழிடம், தொழில், பால், வகுப்பு, சமயம், மற்றும் இன்னோரன்ன அம்சங்கள் தொடர்பான பல்வேறுபட்ட சமுதாயக் குழுக்களில் ஒரே நேரத்தில் உறுப்பினராக உள்ளார்கள். அதனால் அவர்கள் அந்தந்தக் குழுக்கள் தொடர்பான பேச்சுச் சமுதாயத்தையும் சேர்ந்தவர்களாக இருக்கிறார்கள்.